## La consellera d’Educació inicia una ronda de contactes amb tots els sindicats per a abordar les principals preocupacions del sector

*** Els dies 7 i 8 de gener es reunirà amb STEPV, ANPE, CSIF, CCOO i UGT PV**

La consellera d’Educació, Cultura i Universitats, Carmen Ortí, iniciarà una ronda de contactes amb la totalitat dels sindicats educatius per a tractar les principals qüestions que preocupen la comunitat educativa.

A través de la Secretaria Autonòmica d’Educació, Ortí ha convocat per als dies 7 i 8 de gener de 2026 tots els sindicats educatius a diferents reunions, a penes un mes després d’haver pres possessió del seu càrrec.

La primera reunió serà el 7 de gener amb el sindicat STEPV i, posteriorment, amb ANPE. L’endemà, el 8 de gener, la consellera mantindrà una trobada amb CSIF, després amb CCOO i finalitzarà la ronda de contactes amb una reunió amb UGT-PV.

Des de la Secretaria Autonòmica han assenyalat que “esta primera ronda de contactes respon a la disposició al diàleg en una etapa oberta al consens i els acords, tal com la mateixa consellera així ho va traslladar en la seua primera compareixença, en la qual va desgranar les principals línies d’acció de la seua gestió”.

Fecha: 22/12/2025